SHL's amerikanske drøm tager fart | Dagens Byggeri
Arkitektur | Af ~ emi | 14. dec. 2018 KL. 08:31
Monroe Blocks i af Detroit er Schmidt Hammer Lassens første projekt i USA. Nu tages der første spadestik.
Schmidt Hammer Lassen Architects tager i dag første spadestik til det første amerikanske projekt, Monroe Blocks, et mix af kontorer, boliger, restauranter, butikker og udearealer, der skal binde den indre bydel sammen.
Det skriver Schmidt Hammer Lassen i en pressemeddelelse.
Monroe Blocks vil genskabe dette sted for både arbejdsliv og fritid, og folk vil bevæge sig gennem downtown på nye måder,
Kristian Ahlmark, partner i Schmidt Hammer Lassen.
Projektet er beliigende på det nordøstlige hjørne af Campus Martius Park, der længe har ligget uudnyttet. Projektet spænder over to karreer og omfatter det første højhustårn, der opføres i centrum i mere end 25 år, samt 4.800 kvadratmeter offentlige udearealer.
- Monroe Blocks er et helt særligt projekt, som man kun møder en eller to gange i løbet af en arkitekt karriere, fortæller Kristian Ahlmark, Partner og Design Director hos Schmidt Hammer Lassen.
- At være en del af et projekt af så stor kulturel betydning, der vil medvirke til revitaliseringen af en så vigtig by, er både en stor ære og et privilegium.
Et ikon for Detroits fremtidige udvikling
Schmidt Hammer Lassen har sammen med det lokale arkitektfirma Neumann/Smith Architecture taget udgangspunkt i ideen om en masterplan, der genetablerer historiske gader og offentlige adgangspunkter, og samtidig prioriterer det offentlige rum.
- I designprocessen var vi især inspireret af Detroits vigtige arkitektoniske perler og August Woodruffs originale masterplan, fortæller Kristian Ahlmark.
Det første spadestik, der tages i dag på Monroe Blocks Plot A, repræsenterer omtrent to tredjedele af projektet og forankres ved et 35-etagers kontortårn i glas og terrakotta.
Plot A omfatter også en 17-etagers bygning med 148 boliger og et 66.000 kvadratmeter stort detailområde designet til at tiltrække specialbutikker og restauranter.
Bæredygtighed er en prioritet i hele Monroe Blocks, der er designet som et LEED-certificeret distrikt. Kontortårnet bliver Detroits første WELL certificerede bygning.